
I. 

SEURAN PERUSTAMINEN JA 
KEVÄTKAUDEN TOIMINTA. 

Akateemisen Karjala-Seuran synty juon¬ 
taa alkunsa Karjalassa 1921—1922 vuo¬ 
sien vaihteessa käydystä vapaustaistelusta. 

Jo marraskuussa 1921 alkoi Karjalasta 
saapua sodan viestejä, jotka herättivät 
suurta innostusta ja myötätuntoa yli¬ 
oppilaspiireissä. Vaikka ylioppilaiden ak¬ 
tiivinen osanotto Karjalan vapaustais¬ 
teluun olikin mitättömän pieni, oli kui¬ 
tenkin muutamia yksityisiä, etupäässä 
karjalaisia ja pohjalaisia ylioppilaita, rien¬ 
tänyt ase kädessä taistelemaan Karjalan 
puolesta. Karjalaissuomalaiset sotajoukot 
ehtivätkin valloittaa suurimman osan Vie¬ 
nan valtapitäjistä kunnes sotaonni vuo¬ 
den vaihteessa muuttui. Itsepintaisesta 
uhrautuvaisesta puolustuksesta huolimatta 
oli Karjalan armeijan helmikuun puolivä¬ 
lissä 1922 vihdoin kokonaan vetäydyttävä 
Suomen rajojen sisäpuolelle. Sydäntä sär¬ 
kevä oli se näky, jonka mukana ollut yli¬ 
oppilas sai peräännyttäessä kaikkialla 
nähdä. Sen kansan, jonka kanssa hän oli 




yhdessä taistelun käynyt ja yhdessä saa¬ 
vutetuista voitoista riemuinnut, sen kan¬ 
san kanssa hän nyt tunsi tuskaa ja pis¬ 
tosta rinnassaan. Yhtä vaikealta kuin tun¬ 
tuu perheen isästä ja äidistä jättää rakas 
kotinsa vihamiehen raiskattavaksi, yhtä 
vaikealta tuntui ylioppilaasta luovuttaa 
koko tämä pyhä maa julmille vainomie- 
hille. Yhdessä koettu kärsimys lujitti hei- 
mositeitä, ja taistelun päätyttyä jatkui 
taistelu kaksinkertaisella innolla — kynä 
kädessä. 

Niitten ylioppilaitten joukossa, jotka 
riensivät Karjalaan ase kädessä taistele¬ 
maan, olivat pohjoispohjalaiset Elias Si¬ 
melius, K. Määttä ja S. Koro sekä karjalai¬ 
set Reino Vähäkallio ja Erkki Räikkönen 
sekä teknillikan ylioppilas E. Jussila. 

Kun Tiirovaaran viestit helmikuun puo¬ 
livälissä kertoivat Karjalan kohtalokkaan 
kamppailun päättyneen, ja kun Suomen 
valtio näytti alussa suhtautuvan välinpitä¬ 
mättömästi karjalaisiin pakolaisiin, oli 
kärsimyksen ja odotuksen mitta täysi. 

Karjalan sodan päätyttyä, helmikuun 22 
p:nä 1922 kokoontui Karjalan viime ret¬ 
kellä mukanaolleista ylioppilaista E. Sime¬ 
lius, R. Vähäkallio ja E. Räikkönen Karja¬ 
laiseen osakuntaan neuvottelemaan niistä 
toimenpiteistä, joihin olisi ryhdyttävä. 
Täällä, Karjalaisessa osakunnassa, lausut¬ 
tiin Akateemisen Karjala-Seuran syntysa¬ 
nat. Ensimäisenä toimenpiteenä päätettiin 
kysyä pohjois-pohj alaisten inspehtorilta, 
prof. I. Leiviskältä, neuvoa ja ohjeita. 
Samoin päätettiin kääntyä maisteri E. E. 
Kailan puoleen, jonka uskottiin varmasti 
antavan toiminnalle tukea. Simelius lu- 

pautui hankkimaan rehtejä pohjalaisia to¬ 
vereitaan työhön mukaan, ja Räikkönen 
Vähäkallion kanssa ryhtyi toimimaan 
samaan suuntaan karjalaisten keskuu¬ 
dessa. Innostuksen aikaansaamiseksi ja 
tovereitten kiinnittämiseksi tähän työhön 
päätettiin toiminta verhota salaperäisyy¬ 
den peittoon, sillä uskottiin salaisen toi¬ 
minnan ainakin alussa vetävän enemmän 
puoleensa. Tämä ajatus osoittautuikin 
myöhemmin aivan oikeaksi. 

Toinen neuvottelu tapahtui mais¬ 
teri E. E. Kailan luona paria päivää myö¬ 
hemmin ja oli Kaila, joille asiasta kerrot¬ 
tiin, erittäin innostunut siihen. Täällä vi- 
risi myöskin kysymys karjalaisten sotilai¬ 
den sijoittamisesta maaseudulle töihin ja 
opetuksen järjestämisestä sen yhteyteen. 
Myöskin* Helsinkiin päätettiin sijoittaa en¬ 
tisiä karjalaisia metsäsissejä ja ryhtyä 
heitä opettamaan osakunnissa. Tämän joh¬ 
dosta ryhdyttiin (hankkimaan jo työpaik¬ 
kojakin. 

Kolmas alustava neuvottelu tapahtui vie¬ 
lä samalla viikolla prof. I. Leiviskän luona. 
Aloite sai niin voimakasta ja lämmintä 
myötätuntoa osakseen hänen puoleltaan, 
että se pieni epäilys, joka vielä oli seuran 
perustajissa piillyt, hävisi kokonaan. 

Innostunein mielin ryhdyttiin heti ko¬ 
koamaan muutamia tovereita lisää tähän 
työhön. Karjalaiseen osakuntaan kokoon¬ 
tuikin muutamia päiviä myöhemmin noin 
kymmenkunta ylioppilasta, joiden jou¬ 
kossa olivat Engelberg, Göös, Hallikorpi, 
Jussila, Nissinen, Pakaslahti ja Rossander 
uusina jäseninä. Tämä kokous pidettiin 
maaliskuun 1 p:nä 1922. Siinä käsitellyt 

asiat koskettelivat karjalaisten sijoitta¬ 
mista ja heidän kouluuttamistaan, jonka 
jälkimäisen olimme jo alunperin ottaneet 
ohjelmaamme. Vielä on mainittava edelli¬ 
senä, Kalevalan päivänä, Karjalaisen osa¬ 
kunnan vuosijuhlan jälkeen yöllä kello 
3 tienoissa osakunnan huoneistossa pi¬ 
detty tilapäinen neuvottelukokous, jossa 
olivat läsnä m. m. majuri P. Talvela ja 
myöhemmin kokouksen lopulla maisteri 
K. Hallikorpi, jotka molemmat innostuk¬ 
sella suhtautuivat asiaan. 

Näin oli välittömästi Karjalan vapaus¬ 
taistelun jälkeen syntynyt kaikessa hiljai¬ 
suudessa toimintaa Karjalan hyväksi, joka 
heti alusta alkaen oli erittäin aktiivista, 
peittyen samalla salaisuuden verhoon. En¬ 
nenkuin Ostrobotnian varsinainen perus¬ 
tava kokous pidettiin, toimittiin välipäi¬ 
vinä innokkaasti. E. Räikkönen oli pan¬ 
kinjohtaja Vikstenin kautta saanut sijoi¬ 
tetuksi n. 10 miestä Helsingin ympäris¬ 
töön töihin. Samoin oli Helsingin kaupun¬ 
gin töihin saatu sijoitetuksi 20 miestä. 

Maisteri T. Kaukorannalta saatiin usei¬ 
den maaseudulla asuvien aktivistien ni¬ 
met ja osoitteet ja laadittiin luonnos 
näille lähetettävään kiertokirjelmän, jossa 
kehoitettiin maaseudun aktivisteja ryhty¬ 
mään toimenpiteisiin karjalaisten sijoitta¬ 
miseksi maaseudulle. 

Näissä merkeissä kokoonnuttiin sitten 
sunnuntaina maaliskuun 5 p:nä Ostrobot¬ 
nialle. Tässä perustavassa kokouksessa oli¬ 
vat entisten lisäksi läsnä Jounela, Ma- 
tinolli, Merenheimo, Wegelius, Roschier 
y. m. Samoin oli prof. Leiviskä saa- 


4 



punut kokoukseen. Jos helmik. 22 päi¬ 
vän ..kolmen miehen neuvottelua” pidämme 
A.K.-S :n ensimäisenä perustavana kokouk¬ 
sena, on Ostrobotnian maaliskuun 5 päi¬ 
vän kokousta pidettävä A.K.-S :n toisena 
perustavana kokouksena. Ostrobotnialla 
toimitettiin myös tärkeimpien virkailijain 
vaalit. Puheenjohtajaksi valittiin maisten 

K. Hallikorpi, sihteeriksi E. Räikkönen 
ja rahastonhoitajaksi S. Göös. Samal¬ 
la toimitettiin myös työnjako, jolloin 
sivistyspuolesta huolehtimaan valittiin E. 
Simelius, sotilaskasvatuksesta R. Vähä- 
kallio, miajotuksesta V. Engelberg ja E. 
Rossander, propagandasta U. Matinolli ja 

L. Kyander. Kunniajäseniksi valittiin 
prof. I. Leiviskä. Seuran nimestä keskus¬ 
teltiin myöskin, mutta päätettiin tämä ky¬ 
symys sopivan nimen puutteessa siirtää 
seuraavaan kokoukseen. Ostrobotnian ko¬ 
kouksessa -käsiteltiin vielä miesten sijoi- 
tuskysymystä ja kokouksessa ilmeni, että 
34 karjalaista sotilasta olikin jo saatu si¬ 
joitetuksi Helsinkiin ja sen lähimpään ym¬ 
päristöön. Nämä miehet päätettiin heti ti¬ 
lata pohjoisesta alas Helsinkiin. Samoin 
päätettiin ryhtyä tarmokkaisiin toimenpi¬ 
teisiin miesten sijoittamiseksi maaseu¬ 
dulle. 

Seuraavassa kokouksessa maaliskuun 9 
p:nä päätettiin seuran nimeksi valita Aka¬ 
teeminen Karjala-Seura. Ensimäisen toi¬ 
mintansa suuntasi A.K.-S. tästä lähtien 
kokonaan karjalaisten pakolaisten sijoi¬ 
tukseen. Innostuttavaan muotoon laadittu 
salainen kiertokirjelmä herätti voima¬ 
kasta vastakaikua maaseudulla. Kevätlu¬ 
kukauden kuluessa saatiin yhteensä n. 



700 :Ile karjalaiselle miehelle hankituksi 
työpaikat. Asianomaiset isännät lupautui¬ 
vat myöskin pitämään huolta karjalaisten 
opetuksesta. 

Ensin oli aikomuksena sijoittaa näihi 
työpaikkoihin n. s. »Hyrynsalmen koulun” 
400 oppilasta, (mutta kun näitä miehiä ei 
sattuneesta syystä voitukaan käyttää oli 
turvauduttava muille tahoille. Tällöin 
käännyttiin Maatalousseurojen Työvälitys- 
toimiston ja suoraan myöskin valtion Pa- 
kolaisavustuskeskuksien puoleen. Näiden 
järjestöjen kautta saatiinkin huomat¬ 
tava määrä miehiä sijoitetuksi, mutta pal¬ 
jon jäi myöskin tilauksia täyttämättä. Mi¬ 
tään tarkempia tietoja ei ole olemassa 
kuinka suuri osa näistä 700 miehen tilauk¬ 
sesta tuli todella täytetyksi, sillä tilaukset 
eivät käyneet suoraan A.K.-S. kautta, 
joka vain oli välittäjänä. 

Se voimakas vastakaiku, jota A.K.-S :n 
toiminta herätti maaseudulla, väreinkin 
Pohjanmaalla, oli kuitenkin omiaan kan¬ 
nustamaan sen jäseniä yhä uusiin uhrauk¬ 
siin ja yhä uutterampaan työhön. Erittäin 
tärkeänä on pidettävä A.K.-S :n Helsin¬ 
kiin sijoittamien karjalaisten metsäsissi- 
en opetusta ja huoltoa. Ensimäiset metsä- 
sissit saapuivat jo maaliskuun puolivälissä 
Helsinkiin. E. Jussila oli seuran edusta¬ 
jana henkilökohtaisesti käynyt Suomus¬ 
salmella ja tuonut sieltä 25 karjalaista 
valiomiestä mukanaan. Vaikka aikomuk¬ 
sena olikin ensin sijoittaa kaikki miehet 
Helsinkiin töihin ja ryhtyä heitä iltaisin 
osakunnissa opettamaan, ei yritystä asun¬ 
tojen puutteen ja monenlaisten käytännöl¬ 
listen vaikeuksien takia voitu toteuttaa 

kuin osittain. Ainoastaan viidelle miehelle 
onnistuttiin järjestämään asunnot ja ope¬ 
tusta, muut lähetettiin Tuusulaan, jossa Y. 
Vegelius lupasi järjestää heille työtä ja 
opetusta. Päivisin olivat Helsinkiin sijoi¬ 
tetut 5 miestä töissä ja iltaisin opetettiin 
heitä lukemaan ja kirjoittamaan. Karja¬ 
laisten opetustyössä osoittivat erikoista 
uutteruutta neidit A. Schröder ja A. Kari- 
niemi. 

Oli erittäin ilahduttavaa nähdä miesten 
suuri opinhalu ja heidän lahjakkuutensa. 
Entisten karjalaisten metsäsissien oles¬ 
kelu H:gissä ja heidän liikustelussa yli¬ 
oppilastalolla herätti yleistä huomiota 
ylioppilaspiireissä. Jotakin oli karjalais¬ 
ten hyväksi tekeillä, mutta mitä, se oli 
useille ylioppilaille tuntematonta. 

Myöhemmin tilattiin uudelleen 20 kar¬ 
jalaista valiomiestä Helsinkiin, mutta 
näittenkin opetussuunnitelmat epäonnis¬ 
tuivat. Asunnot tosin saatiin miehille han¬ 
kituiksi, mutta nyt tuli uusi este. Helsingin 
kaupunki, joka oli luvannut sijoittaa mie¬ 
het töihin, olikin pakoitettu kommunistj- 
lehtien painostuksesta peruuttamaan lu¬ 
pauksensa. Miesten oleskeltua jonkun ai¬ 
kaa Helsingissä lähetettiin heidät R. Vähä- 
kallion saattamina Lapualle, jossa heille oli 
järjestetty työpaikat ja opetusta. 

Katajaisten oleskelu Helsingissä oli 
saattanut A.K.-S:n jäsenet läheiseen kos¬ 
ketukseen heidän kanssaan ja täten lujit¬ 
tanut heimoustunnetta. Karjalaisille oli 
taasen merkityksellistä nähdä Suomen 
pääkaupunki ja tutustua sen ylioppilas- 
nuorison lämpimään myötätuntoon heitä 
ja heidän maataan kohtaan. 

Vaikka A.K.-S:n kevättoiminta 1922 
suuntautuikin etupäässä pakolaisten sijoi¬ 
tukseen maaseudulle, ryhdyttiin jo luku¬ 
kauden aikana valmistamaan kesätoimin- 
taa. Suunnitelman mukaan aiottiin lähet¬ 
tää 5 kiertävää luennoitsijaa maaseudulle 
pakolaisten keskuuteen. Luennoitsijat 
päätehtävänä oli kuitenkin varsinaisen ope¬ 
tustyön järjestäminen pakolaisille. Kun 
kouluhallitukselta keväällä saatiin le.000 
mk. kä} r tettävaksi tarkoitusta varten voi 
tiin suunnitelma toteuttaa. 

Seuran sihteerille E. Räikköselle myön¬ 
nettiin keväällä huhtikuun alusta touko¬ 
kuun loppuun vapautta virastaan kiireel¬ 
listen lukujen takia. Tänä aikana hoiti sih¬ 
teerin tehtäviä pientä väliaikaa lukuunot¬ 
tamatta R. Vähäkallio. 

Kevätkauden huomattavampana tapahtu¬ 
mana mainittakoon osakuntain välisen 
Karjala-delegationin sulautuminen A.K.- 
S:ään. Karjalainen osakunta oli nimi. 
maaliskuun' aikana kutsunut osakuntain 
väliset edustajat koolle saadakseen täten 
aikaan toimintaa Karjalan hyväksi. Osa¬ 
kuntien edustajat valitsivat 5 miehisen 
toimikunnan, jolle annettiin täysi toimin¬ 
tavapaus ja johon kuuluivat enemmistönä 
A.K.-S:n jäsenet. Kun A.K.-S:n ja tä¬ 
män keskustoimikunnan työ uhkasi käydä 
ristiin, päätti keskustoimikunta, jonka pu¬ 
heenjohtajana oli maisteri A. Sipilä, koko¬ 
naan sulautua A.K.-S:ään. A.K.-S:lle 
oli tämä toimenpide erittäin merkitykselli¬ 
nen, sillä tällä tavoin tuli se tavallaan vi¬ 
rallisestikin edustamaan koko ylioppilas- 
nuorisoa, kaikkia osakuntia, Teknillistä 
korkeakoulua ja Kauppakorkeakoulua. 


8 




A.K.-S:n taloudellinen tila oli ensimäi- 
senä kevätkautena hyvin vaikea. Lahjoi¬ 
tuksena oli tosin saatu prof. I. Leiviskältä, 
Stockmanilta, S. O. Kilta, tohtorinna Hai- 
narilta ja keräyslistojen avulla yhteensä 
n. 5,000 mk., mutta nämä varat hupenivat 
melkein kokonaan Helsingissä olevien kar¬ 
jalaisten ylläpitoon, opetukseen ja mat¬ 
koihin. 

Useissa osakunnissa järjestettiin A.K.- 
S:n kehoituksesta Karjalailtoja. Mitään 
suurempaa juhlaa ei kuitenkaan toimeen¬ 
pantu. Seuran jäsenet pitivät kyllä omas¬ 
sa keskuudessaan illanvieton Alppilassa. 


II. 

KESÄN TOIMINTA. 

Innokkaan kevättoiminnan jälkeen hil¬ 
jeni A.K.-S:n toiminta ulkonaisesti kesän 
ajaksi. Todellisuudessa toimittiin kuiten¬ 
kin uutterasti. Kouluhallituksesta saa¬ 
tujen varojen myötävaikutuksella ryhdyt¬ 
tiin kesän alussa toteuttamaan keväällä 
tehtyä suunnitelmaa. Maa jaettiin viiteen 
eri piiriin, johon kuhunkin lähetettiin yksi 
seuran jäsenistä luennoimaan ja järjestä¬ 
mään opetusta karjalaisille. Kun Sisäasi¬ 
ainministeriöstä saatiin kiertäville vapaat 
rautatiematkat, eivät varsinaiset menot 
nousseetkaan korkeiksi, joten 13,000 mk. 
riitti hyvin kirjallisuudenkin hankkimi¬ 
seen. 

Pohjanmaalla toimivat seuran luennoit¬ 
sijoina ja opetustyön järjestäjinä A. Pa- 
kaslahti ja K. Merenheimo, onnistuen mo* 

lernmat erittäin hyvin työssään. Y. Wege- 
lius kierteli Hämeessä ja Savossa onnis¬ 
tuen hänkin erinomaisesti. Suurimman 
työn suoritti kuitenkin neiti V. Pantsar, 
joka kiersi ensin pari kuukautta Länsi- 
Suomessa ja myöhemmin R. Vähäkallion 
ollessa estettynä myöskin Pohjois-Suomes- 
sa noin kuukauden ajan. Seuran kiertävät 
luennoitsijat jakoivat matkallaan run¬ 
saasti kirjallisuutta onnistuen matkansa 
päätehtävässä, opetuksen järjestämisessä, 
erittäin hyvin. Kaikkiaan tulivat he käy¬ 
neeksi 87 pitäjässä ja kaupungissa, jou¬ 
tuen näillä matkoillaan kosketuksiin noin 
1400 karjalaisen pakolaisen kanssa. Kar¬ 
jalaisille itselleen oli erittäin mieluista, 
että ylioppilaat muistivat heitä ja kävivät 
heitä tervehtimässä. 


III. 

SYYSTOIMINNAN VOIMAKAS 
NOUSUKAUSI. 

Varhainen syyskausi 1922 elettiin Kar- 
jalajuhlien merkeissä. Elokuun 27 p:nä 
järjesti A.K.-S. suuret heimojuhlat Loh¬ 
jalle, jossa tuhatlukuisen karjalaisen ylei¬ 
sön joukossa nähtiin vieraita aina Kuusa¬ 
mosta saakka. Varsinaisen runsassisäl- 
töisen ohjelman puitteisiin, johon sisältyi 
m. m. karjalaisten esittämät häät, oli oh¬ 
jelmaan sovitettu urheilukilpailuja y. m. 
Illalla olivat yhteiset illalliset karjalaisine 
piiraineen Lohjan kirkonkyIässä. 

Tuusulassa järjestettiin niinikään A.K.- 
S:n toimesta Karjala juhla lokakuun 1 

p:nä. Tämä juhla, joka 'järjestäjänsä Y. 
Wegeliuksen myötävaikutuksesta onnistui 
samoin erittäin hyvin, tuotti rahallista 
voittoa yli 2000 mk. 

Varsinkin on huomattava A.K.-S:n toi¬ 
minta syksyllä karjalaisten sijoittamisessa 
kansanopistoihin ja Lapuan kouluun. A.K.- 
S:n kesäkiertäjät olivat tässä suhteessa 
suorittaneet arvokkaan työn valikoides- 
saan matkansa varrella sopivimmat karja¬ 
laiset opin teille. Kansanopistoihin tuli tä¬ 
ten A.K.-S:n toimesta ja Kouluhallituksen 
kustannuksella sijoitetuksi noin 50 ja La¬ 
puan kouluun 14 karjalaista. 

Jo edellisenä keväänä syntynyt ajatus 
Karjala-aiheisten postikorttien painatta¬ 
misesta, jota ei silloin varojen puutteen 
takia voitu toteuttaa, otettiin syksyllä 
uudelleen esille. Syyskuun alussa tilattiin 
50,000 Karjala-aiheista postikorttia, joi¬ 
den kappalehinta määrättiin 2 mk:si. 
Korttien vaatimattomasta asusta huoli¬ 
matta saatiin ne syksyn kuluessa etupääs¬ 
sä koulujen myötävaikutuksella myydyik¬ 
si. Huomattava määrä näitä kortteja 
jaettiin kuitenkin lahjaksi karjalaisille. 
Paitsi rahallista tulosta on tietenkin näi¬ 
den korttien propagandamerkitys sangen 
huomattava. 

Seuran sisäistä toimintaa ryhdyttiin 
syksyllä myöskin järjestämään. E. Sime¬ 
lius valittiin A.K.-S:n varapuheenjohta¬ 
jaksi. Samaan aikaan ryhdyttiin seuralle 
laatimaan sääntöjä, jotka syksyn kuluessa 
valmistu ivatkin. Näin ollen voitiin A.K.-S. 
joulukuussa rekisteröidä virallisesti. Työ¬ 
tä oli edellisen kevään ja kesän jälkeen 
kerääntynyt niin runsaasti, että sihteerille 

kävi mahdottomaksi yksin hoitaa seuran 
asioita. Tämän takia palkattiin seuralle 
vakituinen kanslisti. Seuran toiminnan 
laajentamisen takia kävi myöskin välttä¬ 
mättömäksi oman huoneuston hankkimi¬ 
nen. Ensin vuokrattiin syyskuussa pie¬ 
nempi huone Erottaja 4:ssä ja myöhem¬ 
min lisäksi toinenkin hiukan suurempi 
huone. Konttorikaluston hankkimiseksi 
ryhdyttiin samoin ripeään toimintaan. 
Syksyn kuluessa saatiinkin lahjoituksina 
tarvittavat pöydät, kaapit, lamput, kirjoi¬ 
tuskone, monistuskone y. m. helsinkiläisil¬ 
tä suurliikkeiltä. Näitten suurten sisäisten 
järjestelytoimenpiteiden avulla pääsi seu¬ 
ran toiminta vankalle ja lujalle pohjalle. 

Niitten monien suurten ja huomattavien 
alotteiden joukossa, joihin täten saatettiin 
ryhtyä, mainittakoon vain muutamia tär¬ 
keimpiä: Oppikoulujen edustajat kutsut¬ 
tiin joulukuun alussa Helsinkiin ja saatiin 
tämän toimenpiteen myötävaikutuksesta 
perustetuksi oppikouluihin erikoisia Kar¬ 
jala-Seuroja, jotka toimivat A.K.-S:n ala¬ 
osastoina. Kun laskee helmikuun alussa 
1923 pidetyn tyttöoppilaiden kokouksen 
seurauksesta perustetut Karjala-Seurat 
mukaan, nousee A.K.-S:n alaosastojen 
lukumäärä oppikouluissa noin 75 reen. Mi¬ 
kä huomattava tekijä tämä on A. K.-S:n 
toiminnassa ja Karjalan asian palveluk¬ 
sessa, on luonnostaan selvä. 

Kirjaston hankkimiseksi käännyttiin 
syksyllä eri kustannusyhtiöiden puoleen, 
joilta lahjoituksina saatiin runsaasti hei¬ 
mo- ja vapaussotakirjallisijutta, kohoten 
kirjojen lukumäärä nykyään jo satoihin. 
Tämä pienempi kirjasto on hyvänä pohja- 

na suuremman ja täydellisemmän kirjas¬ 
ton järjestämiselle. Kirjaston päätarkoi¬ 
tuksena tulee olemaan seuran jäsenten 
tutustuttaminen Karjalaan ja Inkeriin. 

Historialliselta kannalta erittäin huo¬ 
mattavana on pidettävä Karjalan ja 
Inkerin retkillä otettujen valokuvien 
kokoamista ja järjestämistä, johon A.K.-S. 
syksyllä ryhtyi. Kun Karjalan ja Inkerin 
vapaustaistelun historiaa tulevaisuudessa 
ryhdytään kirjoittamaan, on tällaisella 
laajalla valokuvakokoelmalla huomattava 
merkitys. 

Osakunnissa järjestettiin A.K.-S :n ke¬ 
hoituksesta syksyn kuluessa Karjalailtoja, 
ollen tämä todistuksena AJK.-S :n saavutta¬ 
masta auktoriteetista ja ylioppilasnuorison 
heräävästä harrastuksesta Karjalan kysy¬ 
mystä kohtaan. 

Juhlien järjestelyssä muodostui kuiten¬ 
kin huippukohdaksi itsenäisyyspäivänä 
Kansallisteatterissa pidetty suuri Heimo- 
juhla. Kansallisteatterin arvokas ohjelma 
oli houkutellut salin täyteen yleisöä. Läh¬ 
temättä lähemmin selostamaan tätä juh¬ 
laa, mainittakoon vain, että sen valmiste¬ 
lut veivät runsaasti A.K.-S :n aikaa ja vaa¬ 
tivat kärsivällisyyttä ja huolellista järjes¬ 
telyä. Puhdas tulo Kansallisteatterin juh¬ 
lasta nousi yli 5,000 mk:n, mutta oli 
tästä summasta 2,000 mk luovutettava 
juhlan järjestelyssä mukana olleelle In¬ 
kerin Liitolle. Kansallisteatterin juhlas¬ 
ta välittömästi johtui, että A.K.-S:lle saa¬ 
tiin hankituksi arvokas heimotaisteluja 
esittävä varjokuvakokoelma, jota Kansal¬ 
listeatterin juhlan jälkeen on ahkerasti 
käytetty monenlaisissa tilaisuuksissa. 

Kansallisteatteriin järjestämänsä erit¬ 
täin arvokkaan juhlan johdosta sai A.K.-S. 
lopullisesti vakiinnutettua nimensä laajem¬ 
missa kansalaispiireissä. Tämän juhlan 
jälkikaikuina mainittakoon, että samalla 
kuin porvarilliset lehdet lausuivat mitä 
parhaimpia arvosteluja siitä, hyökkäsivät 
vasemmistolehdet ankarasti sen kimppuun, 
mainiten m.m. muutamia ohjelman suorit¬ 
tajia „huimapäisiksi vapaussankareiksi” 
ja kirjoitellen pitkiä purevia arvosteluja 
juhlassa pidetyistä puheista, varsinkin 
erikoisesti hyökäten E. Simeliuksen pitä¬ 
män puheen kimppuun. 

Naisosaston perustaminen kuului syksyn 
huomattavimpiin tapahtumiin. Neiti V. 
Pantsarin erikoisen innokkaan ja kiitosta 
ansaitsevan toiminnan johdosta on A.K.- 
S :n naisosasto saanut suuria aikaan järjes¬ 
täen pakolaisille ompelutyötä Pohjois-Suo- 
messa, jakaen pakolaisille joululahjoja ja 
järjestäen suuret myyjäiset Ylioppilasta¬ 
lolle viime joulukuussa. Naisosasto, johon 
kuuluu noin 30 jäsentä ja joka on toiminut 
aivan itsenäisesti, on todellakin osoittanut 
suurenmoista intoa ja uhrautuvaisuutta. 
Viimeisenä toimenpiteenä on naisosasto 
ryhtynyt järjestämään suuria arpajaisia 
Helsinkiin. 

Kaikkein tärkeimmäksi muodostui -kui¬ 
tenkin syksyn toiminnassa puolen miljoo¬ 
nan.Karjala- ja Inkeriaiheisen postikortin 
tilaus Saksasta. E. Räikkönen kävi seuran 
edustajana tilaamassa kortit Leipzigissä. 
Kortit ovat ulkoasultaan ja paperin¬ 
sa puolesta ensiluokkaisia. Korttien le¬ 
vittämiseen suhteen on ryhdytty tarmok¬ 
kaisiin toimenpitesiin. Yhteensä tulee 

noin 6,000 kiertokirjelmää lähetettäväksi 
eri järjestöille ja oppilaitoksille, joten 
korttien leviämistä on pidettävä taattuna. 

Sihteerin oleskellessa joulun aikaan Sak¬ 
sassa hoiti hänen tehtäviään A. Pakas- 
lahti. 

Helmikuun alussa kävivät A.K.-S:n edus¬ 
tajat A. Pakaslahti ja L. Raunio Eestissä, 
toimeenpannen Karjala-juhlia sekä Tallin¬ 
nassa että Tartossa ja esittäen niissä var¬ 
jokuvia heimotaisteluista. Tartossa jou¬ 
tuivat Pakaslahti ja Raunio kosketuksiin 
„24:nda veebruaariklubin” kanssa, joka 
toimii A. K.- S:n hengessä ja periaat¬ 
teiden mukaan Eestissä. Samoin kes¬ 
kustelivat Pakaslahti ja Raunio alustavasti 
kustannusliikkeiden kanssa postikorttien 
ja Karjala-Inkeri- kirjallisuuden kääntä¬ 
misestä eestiksi. Vastaanotto Eestissä oli 
kaikkialla ollut erittäin sydämellinen. 

Kun A.K.-S:n säännöt olivat marras¬ 
kuussa 1922 valmistuneet, toimitettiin 
marraskuun 12 p:nä asianomaiset vaalit ja 
seura perustettiin virallisesti. Puheenjoh¬ 
tajaksi valittiin edelleenkin K. Hallikorpi, 
varapuheenjohtajaksi E. Simelius, sihtee¬ 
riksi E. Räikkönen ja johtokuntaan R. Vä- 
häkallio, L. Nissinen, A. Pakaslahti ja L. 
Raunio, sekä varalle U. Matinolli ja Y. We- 
gelius. Tilintarkastajiksi valittiin E. Jou- 
nela ja Y. Roschier, sekä varalle T. Kittejä. 

Taloudellisesta puolesta mainittakoon 
konttorikalustolahjoitusten lisäksi Itä- 
Karjalan Avustuskeskuksen lahjoittama 
5,000: — mk ja erään tuntemattoman A. 
K.- S:n jäsenen tekemä inkeriläisten 
postimerkkien lahjoitus, joiden rahallinen 
aivo nousee noin 10,000 mk:aan, sekä 

Erkki Räikkösen kirjastaan „Metsäsis- 
sien parissa" tulevan voiton luovuttami¬ 
nen A.K.-S:lle, jonka viimemainitun lah¬ 
joituksen arvo nousee 3,750 mk:aan. 

Akateemisen Karjala-Seuran jäsenluku 
on vuoden kuluessa kasvanut hiukan yli 
60 :n. Naisosasto mukaan luettuna kohoaa 
seuran jäsenluku noin 100 :aan henkeen. 

Se voima, joka on niin lujasti liittänyt 
A.K.-S:n jäsenet toisiinsa ja saanut heidät 
harvinaisella innokkuudella toimimaan 
Karjalan ja Inkerin hyväksi, on syvä 
Isänmaanrakkaus, taisteluissa veljeshei- 
mojen kanssa solmitut verisiteet ja van¬ 
noutunut viha Isänmaan ja Karjala-Inke- 
rin ikuista vihollista, ryssää vastaan. 

Jokaista A.K.-S:n jäsentä elähdyttää 
luja usko Suomen tulevaan suuruuteen ja 
tämä usko on niin luja ja voimakas, että se 
kerran tulee varmasti murtamaan kaikki 
kahleet ja luomaan Suur-Suomen. 

Helsingissä helmikuun 22 p:nä 1923. 

Erkki Räikkönen. 

